Suchinthana/si-wikipedia huggingface dataset:
සතර මහා දේවාල

ශ්‍රී ලංකාවේ මහනුවර නගරයේ පිහිටා ඇති පුරාණ දේවාල හතර සතර මහා දේවාල ලෙස පොදුවේ හඳුන්වනු ලබයි. මේවා නාථ,  විෂ්ණු , කතරගම, පත්තිනි යන දෙවියන් හතර වෙනුවෙන් ඉදිකර ඇත. ඉන් කතරගම දේවාලය හැර ඉතිරි ඒවා සෙංකඩගල රාජකීය පරිශ්‍රය තුල පිහිටා ඇත.  ශ්‍රි දළඳා මාළිගාවේ සතර මංගල්‍යයේදි මෙම සිව් මහා දේවාල වැදගත් වේ.විශේෂයෙන් 1753 වර්ෂයෙන් පසු කීර්ති ශ්‍රි රාජසිංහ රජු දවස සිට වර්තමානය  දක්වා සෙංකඩගල පෙරහැර මංගල්‍යයදී දළඳා   පෙරහැර පෙරටුකොටගෙන මෙම දේවාල හතර පෙරහැරේ යයි.

සිංහල දේවාල 

මේවා සිංහල දේවාගමේ දේවාල වේ.

නාථ දේවාලය
සෙංකඩගල රාජකීය පරිශ්‍රය තුල ඇති පැරණිතම ස්මාරකය වන්නේ නාථ දේවාලයයි.ද්‍රවිඩ ලක්ෂණ පෙන්නුම් කරන මෙය තුන්වන වික්‍රමබාහු රජු විසින් කරවා ඇත.ඇසල පෙරහැරේ  දළඳා පෙරහැරට පසුපසින්ම ගමන් කරන පෙරහැර වේ.නාථ දේවාල කැපවි ඇත්තේමතු බුදුවන නාථ දේවියන් වෙනුවෙනි.

විෂ්ණු දේවාලය
පෙරහැරේ දෙවනුවට ගමන් කරනුයේ මෙම දේවාලයේ පෙරහැරයි.විෂ්ණු දෙවියන් වෙනුවෙන් මෙම  දේවාලය කරවි ඇත.රජවරු අභිෂේකයෙන් පසු නලල් පටය බඳිනු ලැබීමේ චාරිත්‍රය ඉටුකරනු  ලැබුවේ මෙම දේවාලයේය.මෙම දේවාලය දෙවුන්දර පිහිටයි.

පත්තිනි දේවාලය
දළඳා මාළිගාව අවට ඇති පැරණි ගොඩනැගිලි අතරින් එකකි.පති භක්තිය රැකි උතුම් කාන්තාවක් ලෙස සලකන ඇය සත්වාරයක් උපත ලද බව.ජලයෙන්,මලෙන්,නයි කඳුලෙන් ,කඳුරු පොත්තෙන් ,පිනිබිනදුවෙන්,අඹෙන්,ඉපදි බව සැලකේ.ඇසළ පෙරහැරේ අවසානයට ගමන් කරන පෙරහැරයි.
අතීතයේ පටන් දළඳා කරඬුව ගෙනයාමට ඇත් රාජයෙක් විය.එම තත්වය සුවිශේෂි ඇතෙකුට හිමිවේ.මේ දක්වා කාලය තුල ඇතුන් 14ක් පමණ දළඳා කරඬුව රැගෙන යාමට සමත්ව ඇත.

හින්දු දේවාල

කතරගම දේවාලය
14 වන සියවසේදී පමණ ඇරම්භවු බව සැලකේ.මෙම දේවාලය කතරගම දෙවියන්ට ප්‍රසිද්ධව ඇත.

සෙංකඩගල රාජකීය පරිශ්‍රය
දේවාලේ
විජය ගොඩකුඹුර

විද්‍යාජෝති වෛද්‍ය විජය ගොඩකුඹුර (ඉංග්‍රීසි:  Wijaya Godakumbura) යනු විශ්‍රාමික විශේෂඥ ශෛල්‍ය වෛද්‍ය වරයෙකි. ඔහු සුදීප ආරක්ෂිත කුප්පි ලාම්පුව (සේfප් බොටල් ලෑම්ප්) නිර්මාතෘ හා ප‍්‍රවර්ධකයා වෙයි.

ජීවන සටහන්

විජය කොළඹ නාලන්දා වෙන් උසස් පෙළ ඉහළින්ම සමත් වී 1959 දි කොළඹ වෛද්‍ය විද්‍යාලයට ඇතුළත් වුණා.

1964දී වෛද්‍ය වරයකු ලෙස රාජ්‍ය සෞඛ්‍ය සේවයට එක් වී 1970 දශකය මුල බි‍්‍රතාන්‍යයේ විශේෂඥ පුහුණුව ලද ඔහු, පිලිස්සුම් අනතුරු වැළැක්වීම හා ඒවාට ප‍්‍රතිකාර කිරීම ගැන ලොව පිළිගත් විද්වතෙක්. ලෝක සෞඛ්‍ය සංවිධානය හා විදෙස් රටවල් ඔහුගෙන් උපදෙස් ලබා ගන්නවා. ඔහු දිවයිනේ රෝහල් ගණනාවක ශල්‍ය වෛද්‍යවරයකු ලෙස සේවය කරමින් රෝගීන් දහස් ගණනක් සුවපත් කළ ඇත.

විජයගේ සුදීප ආරක්ෂිත කුප්පි ලාම්පුව ජාත්‍යන්තර Rolex සම්මාන සඳහා 1998 දීද නෙදර්ලන්තයේ හේග් නුවර පැවැති පස්‌ වැනි වාර්ෂික World Challenge 2009 සම්මාන උළෙලේ ප්‍රථම ස්‌ථානය කරගෙන ඇත. CNN. Reader's Digest, Newsweek yd BBc ඇතුළු ජාත්‍යන්තර මාධ්‍ය මේ නිර්මාණය ගැන ප‍්‍රශංසාත්මකව වාර්තා කොට තිබෙනවා.

විජය ගොඩකුඹුර  කොළඹ නාලන්දා විද්‍යාලයයේ ආදි සිසුවෙකි. නාලන්දාවෙදි පාපන්දු මලල ක්‍රීඩා ආදියේ විජය නිරත විය.

ආශ්‍රිත

 විජය ගොඩකුඹුරගේ ඉංග්‍රීසි විකිපීඩියා පිටුව

 කොළඹ නාලන්දා විද්‍යාලයයේ ආදි සිසු ව්‍යෛද්‍යවරුන්

 

 

 

 

 

 

 ආදි නාලන්දයීය ව්‍යෛද්‍යවරුන්ගේ සංගමය

චරිත කතා
ශ්‍රී ලාංකිකයෝ
සිංහලයෝ
ශ්‍රී ලාංකික බෞද්ධයෝ
ආදි නාලන්දියයෝ
ලීනා ද සිල්වා

Articles with hCards

ලියනගේ දොන් ලීනා පියසිලි ද සිල්වා (උපත 1936 ඔක්තෝබර් 30), ජනප්‍රිය ලෙස ලීනා ද සිල්වා, ශ්‍රී ලාංකේය සිනමාව, රංග කලාව සහ රූපවාහිනියේ නිළියකි .   ශ්‍රී ලාංකේය සිනමාවේ ආදිතම කුළුණු අතුරින් එකක් වන ද සිල්වා දශක හයකට වැඩි කාලයක් පුරා දිවෙන වෘත්තීය ජීවිතයක් සමඟ ඇගේ පරම්පරාවේ විචාරක පැසසුම් ලත් චිත්‍රපට රැසකට දායක වී ඇත.

පෞද්ගලික ජීවිතය 
ද සිල්වා උපන්නේ 1936 ඔක්තෝබර් 30 වැනිදා කොළඹ මාලිගාකන්දේදීය.  ඇගේ පියා දොන් සයිමන් ද සිල්වා ලංකා කාගෝ බෝඩ් සමාගමේ අධීක්ෂකවරයෙකු ලෙස සේවය කළේය. ඇගේ මව ඇලිස් සිල්වාය. ඇයට ට්‍රිලීෂියා කුසුම සහ මර්ලින් තිලක යන සහෝදරියන් දෙදෙනෙකු සහ ජයම්පත් සෑම් නම් සහෝදරයෙක්ද සිටී. ඇය කෝට්ටේ ආනන්ද බාලිකා විද්‍යාලයෙන් අධ්‍යාපනය සම්පූර්ණ කළාය. 

ඇය 1960 නොවැම්බර් 11 සිට 1978 දී ඔහුගේ මරණය දක්වා සෙසු නළු රවීන්ද්‍ර රූපසේන සමඟ විවාහ වූවාය  ඇයට රූපසේන මුණගැසුණේ ඇගේ මංගල චිත්‍රපටය වන අහංකාරා ස්ත්‍රී චිත්‍රපටයේදී වන අතර පසුව මෙම යුවළ සුරතලී, සොහොයුරෝ, සුන්දර බිරින්ද, සුනීතා සහ නළඟන ඇතුළු බොහෝ චිත්‍රපටවල එකට පෙනී සිටියහ. මෙම යුවළට එක් පුතෙකු සහ එක් දියණියක් සිටී. ඇගේ පුත් බිමල් යෝග ශ්‍රී 1961 සැප්තැම්බර් 13 දින උපත ලැබූ අතර දියණිය පූර්ණා ප්‍රියදර්ශනී 1963 ජුනි  පූර්ණා දක්ෂ ගීත රචකයෙකි. 

රූපසේනගේ බාල සොහොයුරිය විවාහ වී සිටියේ චිත්‍රපට නිෂ්පාදක ස්ටැන්ලි ද සිල්වා සමඟය. රූපසේනට එක් සහෝදරයෙක් සිටී, ඩබ්ලිව් ඒ කීර්තිසේන. රූපසේන 1978 අප්‍රේල් 15 වැනි දින වයස අවුරුදු 49 දී හෘදයාබාධයකින් මිය ගියේය. මිය යන විට ඔහු කොළඹ වාරිමාර්ග දෙපාර්තමේන්තුවේ සැලසුම්කරුවෙකු ලෙස සේවය කරමින් සිටියේය.  ලීනා 1991 දී කැනඩාවට ගිය අතර දැනට ඇගේ දරුවන් සමඟ ඔන්ටාරියෝ හි පිකරිං හි ජීවත් වේ.

වෘත්තීය 
පාසලේ ඉංග්‍රීසි පන්තියේදී ද සිල්වා නල නළ ආකෘතිය නාට්‍යයේ ප්‍රධාන චරිතය රඟපෑවේය. එය වේදිකාවේ ඇයගේ පළමු රංගනයයි. වයස අවුරුදු 12 දී පාසල් කාලය තුළ ඇය ලීනා සිනමා තිරයට හඳුන්වා දුන් සුප්‍රසිද්ධ නර්තන ශිල්පියෙකු සහ නළුවෙකු වන ශේෂා පලිහක්කාරගෙන් නර්තනය ඉගෙන ගත්තාය.  1954 වසරේ අහංකාර ස්ත්‍රී චිත්‍රපටිය හරහා ඇයගේ මංගල සිනමා පෙනුම පැමිණෙන්නේ ඇයගේ අනාගත සැමියා වන රවීන්ද්‍ර රූපසේන සමඟ පාසලේ 9 ශ්‍රේණියේ ඉගෙනුම ලබමින් සිටියදීය. ඇය එහි ලංකා මාතා ලෙස නර්තන අංගයක් ඉදිරිපත් කළාය.  ඉන්පසුව සිරිල් පී අබේරත්න 1956 දී ඔහුගේ සුරතලී චිත්‍රපටයේ ප්‍රධාන කාන්තා චරිතය නිරූපණය කිරීමට ශිල්පිනියක් සොයමින් සිටියේය   1955 දී "පංච කල් යාණි රූ රැජින තරගයෙන්" පස්වන ස්ථානය දිනා ගත්තාය. 

ඇගේ සැමියා ඇයව අබේරත්නට හඳුන්වා දුන් අතර ඇය එම වසරේ අගභාගයේදී ඔහුගේ චිත්‍රපටයේ රඟපෑවාය. ඇයව ආචාර්ය ලෙස්ටර් ජේම්ස් පීරිස්ට හඳුන්වා දුන්නේ ගුරු පලිහක්කාර විසින් ඔහුගේ රේඛාව චිත්‍රපටයේ රඟපෑමටය. කෙසේ වෙතත්, පාසලේ විදුහල්පතිවරයාගේ සහ පියාගේ අමනාපය නිසා ඇය චිත්‍රපටයේ රඟපෑම ප්‍රතික්ෂේප කළාය. කෙසේ වෙතත්, ඇගේ සැමියාගේ හදිසි අභාවය හේතුවෙන් ද සිල්වා වසර දෙකක් රංගනයෙන් ඉවත් වී 1980 ගංගා අද්දර චිත්‍රපටයෙන් නැවත පැමිණියේය.  ඇය සුන්දර බිරින්ද, කැලේ මල්, අවරගිර සහ යහළු යෙහෙළි වැනි ජනප්‍රිය චිත්‍රපට රැසක රඟපෑවාය. නාලංගනා චිත්‍රපටයේ රුක්මණී දේවි සමඟ රඟපාන්න ලීනාට වාසනාව ලැබුණා. 

ද සිල්වා සිනමාවට අමතරව තත්තු ගෙවල්, දොළොස්වෙනි රාත්‍රිය සහ ජුලියස් සීසර් වැනි වේදිකා නාට්‍ය කිහිපයක ද රඟපෑවේය.  ඇය සැළලිහිණි ගම්මානය, සුදු පරෙවියෝ, හිමි නැති සහ උදා ගිර යන රූපවාහිනී කතාමාලාවල ද පෙනී සිටියාය .  ද සිල්වා කැනඩාවේ සිටියදී රටකින් රටකට ටෙලි මාලාව අධ්‍යක්ෂණය කළේය.

චිත්‍රපටකරණය

යොමු කිරීම් 

ජීවමාන ජනයා
1936 උපත්
ශ්‍රීමත් ඉන්ද්‍රජිත් ලියනගේ

ශ්‍රීමත් ඉන්ද්‍රජිත් ලියනගේ යනු ශ්‍රී ලංකාවවේ ගුවන් විදුලි, රූපවාහිනී නිවේදකයකු, පුවත්පත් කලාවේදියකු , ග‍්‍රන්ථ කර්තෘවරයකු, චිත්‍රපට හා ටෙලි නාට්‍ය නළු, හඬකැවීම් ශිල්පියෙකුදවේ.

ශ්‍රීමත් ඉන්ද්‍රජිත් ලියනගේ පියා ප්‍රසිද්ධ ජන මාධ්‍යවේදියකු වූ ගුණදාස ලියනගේය. මෑණියන් චන්ද්‍රලතා ලියනගේය.

ශ්‍රීමත් ජනමාධ්‍ය ක්ෂේත්‍රයේ සෑම පැතිකඩක්ම (ලේඛනය, රංගනය, නිවේදනය, ගායනය, චිත්‍ර කලාව, හඬ කැවීම) දක්ෂයෙකි.

ඔහු ගුවන් විදුලියේ පැටිකිරිය වැඩසටහන, රූපවාහිනියේ මුහුණට මුහුණ වැඩසටහන, ප්‍රවීණා ටෙලි නාට්‍යයේ රිෂබා බාලාජී චරිතයට හඬ කැවීම අතින් ඉතා ප්‍රසිද්ධ විය.

ජනමාධ්‍ය වේදීන් පුහුණු කිරීමේ කටහඬ නිවේදන ඇකඩමියේ හිමිකරු සහ ප්‍රධාන විධායක අධ්‍යක්ෂක ශ්‍රීමත්ය.

ශ්‍රීමත් ඉන්ද්‍රජිත් ලියනගේ  කොළඹ නාලන්දා විද්‍යාලයයේ ආදි සිසුවෙකි.

ආශ්‍රිත

 ශ්‍රීමත් ඉන්ද්‍රජිත් ලියනගේයන්ගේ ගේ ඉංග්‍රීසි විකිපීඩියා පිටුව

 කොළඹ නාලන්දා විද්‍යාලයයේ ආදි සිසු මාධ්‍යවේදීන්

 

 

 

 

 

 

 

 

චරිත කතා
ශ්‍රී ලාංකිකයෝ
ශ්‍රී ලාංකික බෞද්ධයෝ
ලාංකික සිංහලයෝ
ආදි නාලන්දියයෝ
රංගන ශිල්පීන්
නැපෝලියන් බොනපාට්

නැපෝලියන් බොනපාට් 1769 දී කෝර්සිකා දුපතේ උපත ලැබීය. ඉතාලි ජාතික දෙමවුපියන්ගෙන් උපන් ඔහුට ප්‍රංශ භාෂාව මැනවින් හැසිරවිය හැකි විය. බ්‍රිතාන්‍යයේ සහ පැරීසියේ හමුදා පාසල් වල ඉගෙන ගත් ඔහු දුප්පත් පවුලකින් පැවත ආ බැවින් එම පාසල් වල ඉගෙනුම ලැබූ සෙසු ප්‍රංශ ප්‍රභූ පවුල් වල දරුවෝ ඔහුට අවමන් කළහ. වයස අවුරුදු 16 දී ප්‍රංශ හමුදාවට බැඳුනු නැපෝලියන් විප්ලවය ආරම්භ වීමෙන් පසුව ජකොබියන්වරුන්ට සහයෝගය දැක්වීය.
ඔහු පැරණි ප්‍රංශ රාජ වංශයේ පැවති වැඩවසම් ක්‍රමය වෙනුවට නව පරිපාලන ක්‍රමයක් ඇති කරන ලදී.එනිසා එතෙක් ලෝකයේ විසූ අධිරාජ්‍යන්ගෙන් ඔහු වෙනස් වේ.ඔහු සලකනු ලබන්නෙ ප්‍රංශ විප්ලවයේ දරුවෙකු ලෙසය.
ස්පාඤ්ඤයේ හයවන පිලිපේ රජ

හයවන පිලිපේ රජ (ස්පාඤ්ඤ: Felipe VI), ස්පාඤ්ඤයේ වත්මන් රජතුමායි. 2014 ජූනි 19 වන දින පිය රජ වූ පළමුවන ජුවාන් කාලෝස් රජ  ස්ව-කැමැත්තෙන් සිහසුන අතහැරීමෙන් පසු මෙතුමා රාජ්‍යක්වයට පත්විය

සටහන්

මූලාශ්‍ර

භාහිර සබැඳි

 
1968 births
ස්පාඤ්ඤය
ජීවමාන ජනයා
20th-century Roman Catholics
20th-century Spanish people
21st-century Roman Catholics
21st-century Spanish people
21st-century Spanish monarchs
Autonomous University of Madrid alumni
Dukes of Montblanc
Walsh School of Foreign Service alumni
House of Bourbon (Spain)
Lakefield College School alumni
Spanish captain generals
Captain generals of the Navy
Air captain generals
Nobility from Madrid
Olympic sailors of Spain
Spanish male sailors (sport)
Royal Olympic participants
Sailors at the 1992 Summer Olympics – Soling
Princes of Asturias
Princes of Viana
Spanish infantes
Spanish Roman Catholics
Spanish people of Greek descent
Spanish people of Danish descent
Spanish people of English descent
Navarrese titular monarchs
Grand Crosses of the Order of Lakandula
ෆෙරර් පාර්ක් එම්ආර්ටී දුම්රිය ස්ථානය

ෆෙරර් පාර්ක්  එම්ආර්ටී දුම්රිය ස්ථානය (NE8) යනු  උතුරු නැගෙනහිර මාර්ගය මත    බහු සිඝ්‍ර මාර්ගස්ථ දුමිරිය මාර්ගයේ පිහිටි දුම්රිය ස්ථානයකි. මෙම දුම්රිය ස්ථානය  සිංගප්පූරුවෙහි ලිට්ල් ඉන්ඩියා සහ බූන් කෙන් දුම්රිය ස්ථාන අතර පිහිටියේය. ලිට්ල් ඉන්ඩියා හී උතුරු කෙළවරෙහි කිචනර් පාරෙහි එය පිහිටා ඇත.

ආශ්‍රිත

බාහිර සබැඳි
 නිල වෙබ් අඩවිය

රෝචර්
2003 වසරේදී විවෘත කෙරුණු දුම්රිය ස්ථාන
බහු සීඝ්‍ර මාර්ගස්ථ (සිංගප්පූරුව) දුම්රිය ස්ථාන
වල්ගාතරුව

වල්ගාතරු යනු අධිශීතනය වූ අයිස් දූවිලි හා විවිධ වායුන්නගෙන් සෑදුනු ආකාශ වස්තු වේ. මේවා විශ්වයේ සෑම තැනම ගමන් කරයි. මේවා හිරැ අසලින් ගමන් කරන විට හිරුගේ ඇති බලයෙන් පිටතට ඇදෙයි. එවිට හිරුෙග් ආලෝකය පරාවර්තනය වී අපට පැහැදිලි වල්ගයක් සේ දිස්වේ. එය අදීප්ත ආකාශ වස්තුවක් වුවද එය හිරු එළිය පරාවර්තනය කිරීමෙන් ආලෝකය විහිදුවයි.

හිසක් හා වලිගයක් අැති නිසා වල්ගාතරැ වුවත් මේවා දූවිලි අංශු හා හිමවලින් සෑදී අැත. ධූම කේතු නම්කර අැත්තේ ඒවා සොයා ගත් පුද්ගලයින්ගේ නම් වලිනි. හේලිගේ ධූමකේතුව වසර 76 කට වරක් පෘථිවියට දිස්වේ. ඵය 1682 ප්‍රථම වරට සොයා ගැනීමෙන් අනතුරැ 1758, 1834, 1910, 1986 වසරවල දිස්විය. 

වල්ගාතරු
සිරියාවේ රසායනික අවි වැඩසටහන

1970 ගණන් වලදී ඊජිප්තුවෙන් සහ සෝවියට් සංගමයෙන් අවි සහ පුහුණුව සැපයීමත් හා සමගම සිරියාවේ රසායනික අවි වැඩසටහන ඇරඹුනු අතර,  සිරියාව තුල රසායනික අවි නිපැයීම 1980 ගණන් වල මැද භාගයේදී ඇරඹිණි. 2013 සැප්තැම්බර මසදී රසායනික අවි සම්මුතිය (විධිමත් ලෙස එක්වීම ඔක්තොම්බර් 14 දිනදී සිදුවිය) හා සිරියාව එක්වූ අතර, සම්මුතියෙහි අවශ්‍යතාවය ප්‍රකාර,  රසායනික අවි වාරණ සංවිධානයෙහි අධීක්ෂණය යටතේ, එහි අවි සංහරණය කෙරුමට එකඟ විය. සංහරණ ක්‍රියාවලිය අධීක්ෂණය සඳහා  ඕපීසීඩබ්-එක්සත් ජාතීන් ඒකාබද්ධ මෙහෙයුමක් පිහිටුවන ලදි. සම්මුතිය අපරානුමත නොකළ රාජ්‍යයන් අතලොස්ස අතුරින් සිරියාව එක් රාජ්‍යයක් වූ අතර, සිරියානු රජය විසින් එය පිළිබඳ වගකිවයුතු බව බටහිර රාජ්‍යයන් විසින් (එනමුදු සිරියාව හා රුසියාව විසින් තරයේ ප්‍රකාශ කෙරුණේ  සිරියානු සිවිල් යුද්ධයේ සිරියානු කැරැළිකරුවන් එයට වගකිවයුතු බවයි) තරයේ ප්‍රකාශ කෙරුණු 2013 අගෝස්තු ගූටා රසායනික ප්‍රහාරය වෙත ජාත්‍යන්තර දෝෂාරෝපණය එල්ලවීමෙන් පසුව සම්මුතිය හා එක් විය. රසායනික අවි තමන් සතු බවට,  සැප්තැම්බර් මසට පෙර සිරියාව විසින් ප්‍රසිද්ධයේ පිළිනොගත් මුත්,  බටහිර රහස් තොරතුරු සේවාවන් විසින් විශ්වාස කළේ එය සතුව ලෝකයේ විශාලතම සංචිතයන් තිබූ බවයි.  2013 සැප්තැම්බර් මාසයේදී, ප්‍රංශ රහස් තොරතුරු සේවාව විසින් අදහස් දැක්වූයේ සිරියානු සංචිතය ටොන් 1,000 වූ අතර, එයට යිපිර්ට්, වීඑක්ස් සහ " සාරින් ටොන් සිය ගණනක්ද" අයත් වූ බවයි.

ආශ්‍රිත
ෂුඟ් ජැ-ගි

ෂුඟ් ජැ-ගි(හංගුල් 성재기;成在基,  උපත 1967 ජූලි 26. විපත 2013 අගෝස්තු 22) දකුණු කොරියාව මානව දයාව මලල ක්රීඩකයා, ජනතාව හිමිකම් මලල ක්රීඩකයා, නිදහස් දර්ශනය, දේශපාලන. 2008 ජූනි 24, ඔහු සාදන්න භාෂාව සැමියා සමාජය(남성연대 男性連帶).

මූලාශ්‍ර

සටහන් 
 Han River rescue team struggles with increased suicide attempts Hangyorye 2013.08.01 (ඉංග්‍රීසි භාෂාව)
 ‘예고투신’ 성재기 남성연대 대표 시신 발견 The Korea Herald 2013.07.29 (හංගුල්) 
 Activist missing for 3rd day Koreatimes 2013.07.29 (ඉංග්‍රීසි භාෂාව)
 Body of male rights activist discovered Koreatimes 2013.07.29 (ඉංග්‍රීසි භාෂාව)

දේශපාලනය
ආර්ථික විද්‍යාව
දකුණු කොරියාව
උතුරු ඉරාක ක්‍රියාන්විත (ජූනි 2014)

2013 දෙසැම්බර් මාසයේදී ඇතිවූ ගැටුම් වලින් අනතුරුව, ඉරාකයේ සහ ලෙවන්තයේ ඉස්ලාමීය රාජ්‍යය (අයිඑස්අයිඑස්; සමහරවිට අයිඑස්අයිඑල්) සහ එය වටා පෙලගැසුනු බලකායන් විසින්, 2014 ජූනි මාසයෙහිදී  ඉරාක රජයට එරෙහිව, උතුරු ඉරාකයෙහිදී ප්‍රධාන ක්‍රියාන්විතයක් අරඹන ලදි.

ක්‍රියාන්විතය

යළි-ඇරඹුනු ත්‍රස්තවාදී ප්‍රගමනය
ජූනි 15 දිනයේ අගභාගයේදී, පුනරාගත පහරදීම් වලින් පසුව, නක්ෂබන්දි හමුදාව සහ හිටපු බාත්වරුන් විසින් ප්‍රාථමික ලෙසින් මෙහෙයවුනු ත්‍රස්තවාදී ප්‍රහාරයක් තුලින්, ටා ලා ෆර් සහ එහි අසබඩ වූ ගුවන් කඳවුර අල්ලා ගත්හ ස්ථානය ආරක්ෂකළ පිරිස, බෙහෙවින් ෂියා ටර්කමියන්වරු සහ මොසල් වෙතින් පසුබසිමින් සිටි සොල්දාදුවන් වෙතින් සමන්විත වූ අතර, ඔවුහු කුර්දි-පාලනය යටතැති භූමි භාගය වෙතට පැන ගත්හ. ටා ලා ෆර් සඳහා සටනෙහිදී, සටන්කාමින් 18 දෙනෙකු මිය ගිය අතර ත්‍රස්තවාදීන් විසින් නගරයට ෂෙල් ප්‍රහාර එල්ල කිරීම නිසා ජනයා දසදෙනෙක් මිය ගියහ.  ප්‍රාදේශීය ආරක්ෂක සේනාංකය වෙත අධික හානි සිදුවූ නමුදු, අපාතිකයන් සංඛ්‍යාව පිළිබඳ අවබෝධයක් නොමැත.  ටා ලා ෆර් හිදී, මේජර් ජනරාල් අබු අල්-වලීඩ් අත් අඩංගුවට පත් වූ බවට විවරණය කෙරුණු නමුදු, රාජ්‍ය රූපවාහිනියෙහි පෙනී සිටි ඔහු පසුව මෙය ප්‍රතික්ෂේප කළේය.  අත්අඩංගුවට පත් සොල්දාදුවන් 1,000–1,700 පමණ ජීවිතක්ෂයට පත් කළ බවට, කැරැළිකරුවන් විසින් මෙම දිනය තුලදී කියා පෑ අතර, හමුදාව කියා පෑවේ පෙර පැය 24 තුලදී ගුවන් හමුදාව විසින් සටන්කාමීන් 279 ක් මරා දැමූ බවයි.  ජීවිත්ෂයට පත් කිරීම් පිළිබඳ විඩියෝවන් විශ්ලේෂණය කළ හමුදා විශේෂඥයින් විසින් සනාථ කෙරුණේ අවම වශයෙන් සොල්දාදුවන් 170 ක් හෝ මරාදැමුණු බවයි.

ජූනි 15 දින වන විට දියාලා පළාත වෙත තවදුරටත් ප්‍රගමනයවූ අයිඑස්අයිඑස් කණ්ඩායම,  බැග්ඩෑඩ් නගරයට ඊසාන දිගින්වූ අද්හයිම්හී ගම්මාන දෙකක පාලනය තමන් සතු කර ගත්හ.  ඊළඟ දිනයෙහිදී, සමාරා නගරයට දකුණින්වූ පෙදෙසෙහිදී ඔවුන්ගේ රථ සමූහය වෙත අයිඑස්අයිඑස් විසින් සැඟව සිට පහර දීම නිසා,  28–29 ගණනක් ඉරාක ෂියා  ස්වේච්ඡා සටන්කාමීන් පිරිසක් මිය ගියහ. මේ අතර, හමුදාව කියා සිටියේ බැග්ඩෑඩයට බටහිරෙන් සහ දකුණෙන් වූ ප්‍රදේශ වලදී ත්‍රස්තවාදීන් 56 දෙනෙකු මරා දැමූ අතර, දියාලා පළාතේ සටන් වලදී සටන්කාමින් 29 දෙනෙකු සහ සොල්දාදුවන් අටදෙනෙකු මිය ගිය බවත්ය. සොල්දාදුවන් කිහිප දෙනෙකුද අත්අඩංගුවට පත් වූහ.   පළමු ඉරානියානු සොල්දාදුවාද මිය ගියේය. 

ජූනි 26 වන දින උදයෙහි, සටන්කාමීන් විසින් මන්සූර්යත් අල්-ජබල් නගරය අල්ලා ගත් අතර, එය ස්වභාවික වායු ලිං සතරක් පවතින භූමි ප්‍රදේශයකි.

ආශ්‍රිත
කාර්ලේ චෛත්‍යශාලා

ඉන්දියාවේ පැරණි ගුහා විහාර අතරින් සුන්දරත්වය අනුව උසස්ම තැන ලබා ඇත්තේ කාර්ලේ චෛත්‍යශාලාවය.මෙහි ඉදිරිපස දොරටුව භේද්සා චෛත්‍යශාලාවේ මෙන් මනහර ලෙස කැටයමින් සරසා තිබුණු බව නටබුන් අනුව පැහැදිලි වේ.මෙහි වඩාත් වැදගත් ලක්ෂණය සිංහ ස්ථම්භ 2ය.
ඉන්දියාව
හොම්රන් පැස්

ශ්‍රී ලංකාවේ ජනපියතම පැස්ටල් වර්ගයයි. ක්‍රි.ව. 1959දී ආරම්භකර ඇත.

නිශ්පාදක

ක්‍රි.ව. 1959 - 2013
සී/ස කල' ප්‍රඩක්ට්ස් (පුද්) සමාගම

ක්‍රි.ව. 2013 - අද දක්වා
සී/ස ලංකා පෙන්සිල්ස් (පුද්) සමාගම
ඉස්ලාමීය රාජ්‍යය

ඉරාක හා  ලෙවන්ට් ඉස්ලාමිය රාජ්‍යය (ISIS) ලෙස හැඳින්වෙන  අතර මෙය අරාබි භාෂාවෙන්  "දයේෂ්" ලෙස  හැඳින්වෙන  සලාෆි , ජිහාඩ් , දැඩි මතධාරි සන්නද්ධ කණ්ඩායමකි. මොවුන් ඉස්ලාම් ආගමේ සුන්නි නිකායේ සලාෆි මතවාදයන් පිළිගනී. 2014 වසරේදී බටහිර ඉරක ක්‍රියාන්විතය මගින් ඉරාක රජය ප්‍රධාන නගර  වලින් පිටමං කිරීම, මොසුල් නගරය අත් පත් කර ගැනීම සහ සින්ජාර් සමුලඝාතනය සමග මෙම සංවිධානය ලොව පුරා ප්‍රසිද්ධියට පත් විය.

මෙම සංවිධානය එක්සත් ජාතින් ගේ සංවිධානය  හා වෙනත් රටවල්  ගණනාවක් මගින්  තහනම්  කරන ලද සංවිධානයකි.  අතිශය කෘර හිස ගසා දැමීම් වල වීඩියෝ දර්ශන හා වෙනත් ඝාතන ක්‍රම , සතුරු සොල්දාදුවන් , සහන සේවකයන් හා මාධ්‍ය ක්‍රියා කාරීන් ඝාතනය හා සංස්කෘතික වශයෙන් වැදගත් ස්ථාන විනාශ කිරීම මොවුන්ගේ ක්රුයකාරකම්  වලින් සමහරකි. එක්සත් ජාතින් ගේ සංවිධානය යුධ අපරාධ , මානව හිමිකම් උල්ලංඝනය හා උතුරු ඉරාකයේ ජන සංහාර වල වගකීම ඉස්ලාමිය රාජ්‍ය වෙත පවරයි.

මූලාශ්‍ර
 

ජිහාඩ් සංවිධාන
ඉස්ලාමීය රාජ්‍යය
පුරාවිද්‍යා දෙපාර්තමේන්තුව

පුරාවිද්‍යා දෙපාර්තමේන්තුව යන්නෙන් පහත දෑ අදහස් විය හැක:

රජයේ දෙපාර්තමේන්තු
 කර්ණාටක ප්‍රාන්ත පුරාවිද්‍යා දෙපාර්තමේන්තුව, ඉන්දියාව
කේරළ ප්‍රාන්ත පුරාවිද්‍යා දෙපාර්තමේන්තුව, ඉන්දියාව
තමිල්නාඩු පුරාවිද්‍යා දෙපාර්තමේන්තුව, ඉන්දියාව
 පුරාවිද්‍යා දෙපාර්තමේන්තුව (නේපාලය) 
 පුරාවිද්‍යා දෙපාර්තමේන්තුව (ශ්‍රී ලංකාව) 

වක්‍රෝත්තිහරණ පිටු
ශ්‍රී ලාංකිකයෝ

ශ්‍රී ලංකාවේ පුරවැසිභාවය ඇති තැනැත්තන් ශ්‍රී ලාංකිකයෝ ලෙස හැඳින්වේ. සමස්ථ ශ්‍රී ලාංකිකයන් සංඛ්‍යාව මිලියන 20ක් (ක්‍රි.ව.2014 ඇස්තමේන්තුව) පමණවේ. ම්න් අති බහුතරය ශ්‍රී ලංකාව තුලම ජීවත්වන අතර සැලකියයුතු සංඛ්‍යායාවක් මැදපෙරදිග රැකියාවල නිරතවේ.

අතීතය
ක්‍රි.ව. 1972 මැයි 22 දිනට පෙර මොවුන් ලාංකිකයෝ ලෙස හඳුන්වනු ලැබීය.

ශ්‍රී ලංකික ජන සංයුතිය

ජීවත්වන රට අනුව
ශ්‍රී ලංකාවේ අතිබහුතරය ජීවත්වේ. ශ්‍රී ලාංකික පුරවැසිභාවය අති තැනැත්තන් සැලකියයුතු සංඛ්‍යාවක් ජීවත්වන අනෙක් රටවල් මෙසේය. ඉන්දියාවේ හැර අනෙක් රටවල වාසයකරන බහුතර ශ්‍රී ලාංකිකයෝ සිංහලවේ.

ජාතිය අනුව

සිංහල

දෙමළ

ආගම අනුව

ශ්‍රී ලංකාවේ සම්මාන පුරවැසිභාවය
ශ්‍රී ලංකාවේ පළමු සම්මාන පුරවැසියා ආතර්.සී.ක්ලාක් ය.

ශ්‍රී ලංකාවේ ද්විත්ව පුරවැසිභාවය එවන් යමක් තිබේ.

ශ්‍රී ලංකික භාවය අත්හැරි පුද්ගලයෝ
ශ්‍රී ලාංකිකයෝ (හෝ ලාංකිකයෝ) සැලකියයුතු සංඛ්‍යවක් පහත සඳහන් රටවල පුරවැසිභාවය ලබා  ශ්‍රී ලාංකාවේ පුරවැසි භාවය අත්හැර ඇත. මොවුනගෙන් බහුතරය දෙමළ ජනතාවවේ.

ආශ්‍රිත ලිපි
 ශ්‍රී ලංකාව සබැඳි ඩයස්පෝරා

ශ්‍රී ලාංකිකයෝ
ඩයස්පෝරා

පොදු සම්භවයක් සහිත නමුත් විවිධ ප්‍රදේශවල විසිරී ජීවත්වන ජනයා පොදුවේ ගත්කල ඩයස්පෝරාවක් ලෙස හැඳින්වේ.

වදන
"විසිරීම, පැතිරීම" යන අරුත ඇති ග්‍රීක වචනය වන διασπορά යන්න මෙම වදනේ මූලාරම්භයයි.

මූලාශ්‍ර

ඩයස්පෝරා
ශ්‍රී ලංකාව සබැඳි ඩයස්පෝරා

ශ්‍රී ලාංකාවෙන් පිටත වාසයකරන ශ්‍රී ලාංකිකයෝ ද පෙරදී බ්‍රිතාන්‍ය ලංකාවේ, ලංකාවේ හෝ ශ්‍රී ලංකාවේ පුරවැසිභාවය තිබූ පුද්ගලයෝ සහ ඹවුන්ගේන් පැවත එන්නද ඇතුලත්වන ඩයස්පෝරා පොදුවේ ශ්‍රී ලංකාව සබැඳි ඩයස්පෝරාවේ.

සිංහල ඩයස්පෝරාව

ලංකා දෙමළ ඩයස්පෝරාව

ලංකා බර්ගර් ඩයස්පෝරාව

ආශ්‍රිත ලිපි
 ශ්‍රී ලාංකිකයෝ

ශ්‍රී ලංකාව සබැඳි ඩයස්පෝරා
ඉන්දීය ආණ්ඩුව

S¡J¡Aනිල වශයෙන්  එක්සත් ආණ්ඩුව ලෙසද සාමාන්‍යයෙන් ඉන්දීය මධ්‍යම ආණ්ඩුව ලෙසද හැඳින්වෙන ඉන්දීය ආණ්ඩුව යනු භාරත් ජනරජය පාලනය කරන්නාවූ අධිකාරියයි. මෙය ඉන්දීය ආණ්ඩුක්‍රම ව්‍යවස්ථාව යටතේ පිහිටුවා ඇත.

ඒකාබද්ධ වශයෙන් ඉන්දියානු ජනරජය ලෙසින් හැඳින්වෙන, ප්‍රාන්ත 29 ක් සහ සංගම් බලප්‍රදේශ හතක් අඩංගු සංගමයක, පාලන අධිකාරිය වෙයි.  ඉන්දියාවේ අගනුවර වන නව දිල්ලියෙහි, එය පදනම්ව ඇත.

ඉන්දියානු පුරවැසියන් වෙත බල පවත්වන මූලික සිවිල් සහ අපරාධ නීති පනවා ඇත්තේ, සිවිල් පටිපාටි සංග්‍රහය,  ඉන්දියානු දණ්ඩ නීති සංග්‍රහය සහ, අපරාධ නඩු විධාන සංග්‍රහය වැනි ප්‍රධාන පාර්ලිමේන්තු නීති සම්පාදන තුලින්ය. ෆෙඩරල් සහ තනි තනි ප්‍රාන්ත රජයයන් වෙත බල පවත්වන අධිකරණ ක්‍රමය, පදනම්ව ඇත්තේ, ඉංග්‍රීසි වෝහාර සහ ව්‍යවස්ථායීය නීතිය මතය. රජයේ ආසනය පිහිටා ඇත්තේ නව දිල්ලියෙහි බැවින්, මධ්‍යම රජයට ගෞරවාර්ථ පදය ලෙසින්  "නව දිල්ලිය " යන්න පොදුවේ ව්‍යවහාර කෙරෙයි.

ආණ්ඩුව - ඉන්දියාව
ඉන්දියාව
එක්සත් රාජධානි ආණ්ඩුව

සාමාන්‍යයෙන් බ්‍රිතාන්‍ය ආණ්ඩුව ලෙස හැඳින්වෙන මහරාජ්ජෝතමියගේ ආණ්ඩුව මහා බ්‍රිතාන්‍ය හා උතුරු අයර්ලන්ත එක්සත් රාජධානියේ මධ්‍යම ආණ්ඩුවයි.

ආණ්ඩුව සහ පාර්ලිමේන්තුව

ආණ්ඩුව සහ කිරීටය

ආණ්ඩු බලයේ සීමා

ආණ්ඩුවේ දෙපාර්තමේන්තු

ප්‍රාදේශීය ආණ්ඩු

ආණ්ඩුව - එක්සත් රාජධානිය
රාජ්‍ය නායක

රාජ්‍ය නායක යනු ස්වෛරීය රාජ්‍යයක ආණුඩුක්‍රම ව්‍යවස්ථාව අනුව ඉහලම තනතුරයි. ශ්‍රී ලංකාවේ රාජ්‍ය නායකයා ලෙස කටයුතු කරන්නේ විධායක ජනාධිපතිවරයා යි.

ආශ්‍රිත ලිපි
 ආණ්ඩු ප්‍රධානී

රාජ්‍ය නායකයෝ
ආණ්ඩු ප්‍රධානී

සාමාන්‍යයෙන් කැබිනට් මණ්ඩලයක ප්‍රධානියා වන ආණ්ඩු ප්‍රධානී  ස්වෛරීය රාජ්‍යයක, ප්‍රාන්තයක හෝ ස්වයං පාලනය සහිත යටත් විජිතයක විධායකයේ  ඉහලම හෝ දෙවන ඉහලම තනතුරවේ. වියානා ප්‍රඥප්තියේ 7 වන පරිඡේදය අනුව මෙම තනතුර රාජ්‍ය නායක තනතුරින් වෙන්කොට හඳුනාගනී.

ආශ්‍රිත ලිපි
 රාජ්‍ය නායක

ආණ්ඩු ප්‍රධානියෝ
රාජ්‍ය දූත සබඳතා පිලිබඳ වියානා ප්‍රඥප්තිය

ස්වාධීන රටවල් අතර රාජ්‍ය දූත සබඳතා සඳහා පාදක ව්‍යුහය නියමකරනලද අන්තර්ජාතික ගිවිසුම ක්‍රි.ව.1961 රාජ්‍ය දූත සබඳතා පිලිබඳ වියානා ප්‍රඥප්තිය වේ.

සීතල යුද්ධ සමයේ ගිවිසුම්
පරාමිතිය

එහි පොදු අර්ථය අනුව, පරාමිතියක් යනු, කිසියම් පද්ධතියක් විස්තර කිරීමේදී උපකාරී විය හැකි, ගුණාංගයක්, ලක්ෂණයක් හෝ, මිනිය හැකි සාධකයක් වෙයි. පරාමිතියක් යනු, සිද්ධියක්, ව්‍යාපෘතියක් හෝ තත්ත්වයක්, ඇගයීම හෝ සමාවබෝධය සඳහා, සැලකිල්ලට ගැනෙන වැදගත් මූලධර්මයකි. .  ගණිතයෙහි, තර්ක ශාස්ත්‍රයෙහි, වාග් විද්‍යාවෙහි, පරිසර විද්‍යාවෙහි, සහ අනෙකුත් ශික්ෂාවන්හිදී  පරාමිතිය යන්නට වඩාත් විශේෂිත අර්ථකථන ඇත.

ගණිතමය ශ්‍රිත

ගණිතමය ශ්‍රිත සඳහා එකක් හෝ වැඩි ගණනක් හෝ විස්තාරකයන් තිබෙන අතර, අර්ථදැක්වීමේදී ඒවා නම් කෙරෙන්නේ විචල්‍යයන් මගිනි. ශ්‍රිතයක අර්ථදැක්වීමෙහිදී පරාමිතීන්ද අඩංගු විය හැකි වන අතර, විචල්‍යයන් මෙන් නොව, ශ්‍රිතය විසින් ගත හැකි විස්තාරක අගයයන් අතර පරාමිතීන් ලැයිස්තු ගත නොකෙරෙයි. පරාමිතීන් පවතින කල්හී, අර්ථදැක්වීම විසින් සත්‍ය වශයෙන්ම, පරාමිතීන්ගේ නීතික එක් එක් අගයයන් කට්ටලය සඳහා එකක් ලෙසින්, ශ්‍රිතයන් පංතියක් අර්ථදක්වයි. නිදසුනක් ලෙසින්, පහත ශ්‍රිතය දක්වමින්, පොදු වර්ගජ ශ්‍රිතයක් යමෙකු විසින් අර්ථදැක්විය හැක

මෙහිදී, x නමැති විචල්‍යය විසින් ශ්‍රිතයෙහි විස්තාරකය දැක්වෙන මුත්, a, b, සහ c යනු, කුමන වර්ගජ ශ්‍රිතයක් මෙහිදී සැලකිල්ලට බඳුන් කරන්නේද යන බව තීරණය කෙරෙන පරාමිතීන් වෙයි. පරාමිතියක් කෙරෙහි ශ්‍රිතයක පරායත්ත බව පෙන්නුම් කිරීම සඳහා, ශ්‍රිත නාමයකට පරාමිතියක් ඇතුළත් කල හැක. නිදසුනක් ලෙසින්, යමෙකු විසින්, ලඝුගණකයක b පාදය පහත අයුරින් අර්ථදැක්විය හැක

මෙහි b යනු පරාමිතියක් වන අතර, කුමන ලඝුගණක ශ්‍රිතය භාවිතා කරන්නේද යන බව එය විසින්  පෙන්නුම් කරයි. එය ශ්‍රිතයෙහි විස්තාරකයක් නොවන අතර, නිදසුනක් ලෙසින්, ව්‍යුත්පන්නය  සලකන කල්හී එය නියතයක් වෙයි.

ආශ්‍රිත
දර්ශීය ආහාර මාර්ග පටක සැලැස්ම

දර්ශීය ආහාර මාර්ග පත්ක සැලැස්මෙහි ප්‍රධාන පටක ස්ථර 4කි. ඒවා නම්,
මස්තු පටලය 
පේශි ස්ථරය 
අධඃ ශ්ලේෂ්මලකය 
ශ්ලේෂ්මලකය

මස්තු පටලය
පිටතින්ම පිහිටන පටක ස්ථරයයි. තන්තුමය සම්බන්ධක පටකයකින් සෑදී ඇත. මෙය උදරච්චදය මගින් මායිම් වී ඇත. උදරච්චදය නැමීමෙන් අතුණුබහන් සාදයි. අතුණුබහන් හරහා ආහාර මාර්ගයට රුධිර වාහිනී, ස්නායු, වසා වාහිනී සම්බන්ධ වේ. 
උදරච්චදය තෙත සහ සිනිඳු වීම නිසා ආහාර මාර්ගය, උදර බිත්තිය සමඟ හා ආහාර මාර්ගයේ කොටස් අතර ඝර්ෂණයට ලක් වීම වලකී.
අතුණුබහන් මගින් ආහාර මාර්ගය පෘෂ්ටීය ශරීර බිත්තිය ට එල්වා තබා ගනිමින් එය උදර කුහරය තුල අවලම්බනය කර තිබේ.

පේශි ස්ථරය
මස්තු පටලයට ඇතුලතින් පිහිටන පටක ස්ථරයයි. මෙය සිනිඳු පේශි පටක වලින් සෑදී තිබේ. මෙහි පේශි තන්තු පිටතින් පිහිටන අන්වායාම පේශි ස්ථරයකට සහ ඇතුලතින් පිහිටන වෘත්තාකාර පේශි ස්ථරයකට සකස් වී තිබේ. මෙම පේශි ස්ථර දෙවර්ගය අතර ස්වයං සාධක ස්නායු ප්‍රතානයක් වන අවුර්බක් ස්නායු ප්‍රතානය ඇත. ආහාර මාර්ගයේ වෘත්තාකාර පේශි ස්ථරය ඝනකම් වූ ස්ථාන වල චක්‍ර පිධාන පිහිටා තිබේ. වෘත්තාකාර සහ අන්වායාම පේශි ස්ථර වල ප්‍රතිවිරුද්ධ ක්‍රියාකාරීත්වයෙන් ආහාර මාර්ගයේ ක්‍රමාකුංචන චලන ඇති කරයි. මෙය ආහාර, ආහාර මාර්ගය දිගේ ගමන් කරවීමට වැදගත් වේ. තවද ආහාර පොඩි කිරීම සහ මිශ්‍ර කිරීමට වැදගත් වන චලන ඇති කරයි. චක්‍ර පිධාන මගින් ආහාර මාර්ගය දිගේ පාලනයකින් යුක්තව ආහාර ගමන් කිරීමට ඉඩ ලබා දේ. ස්නායු ප්‍රඨාන මගින් පේශි ක්‍රියාකාරීත්වය සමායෝජනය කරයි.

අධඃ ශ්ලේෂ්මලකය
පේශි ස්ථරයට ඇතුලතින් පිහිටන පටක ස්ථරයයි. මෙය ලිහිල් සම්බන්ධක පටකයකින් සෑදී තිබේ. මෙහි රුධිර වාහිනී, ස්නායු, වසා වාහිනී ඇත. ඇතැම් ස්ථාන වල ග්‍රන්ථි දක්නට ලැබේ. මෙහි ස්වයං සාධක ස්නායු ප්‍රතානයක් වන මිස්නර් ස්නායු ප්‍රතානය ඇත. මෙය පේශි ස්තරයට ආසන්නයේ අධඃ ශ්ලේෂ්මලකය තුල ඇත. 
අධඃ ශ්ලේෂ්මලකය මගින් ශ්ලේෂ්මලකය සහ පේශි ස්ථරය එකට බැඳ තබා ගනී. ධමනි, ශිරා, ස්නායු ගමන් කිරීමට ඉඩ ලබා දෙයි. සමහර ස්ථාන වලදී ග්‍රන්ථි පිහිටීමට ඉඩ ලබා දෙයි.

ශ්ලේෂ්මලකය
අධඃ ශ්ලේෂ්මලකයට ඇතුලතින් පිහිටන පටක ස්ථරයයි. මෙය උප ස්ථර තුනකින් සෑදී තිබේ. මේවා පිටත සිට ඇතුලට පිලිවෙලින් පහත පරිදි වේ. 
පේශි ශ්ලේෂ්මලකය
නෛජය තලාව
අපිච්චදය

පේශි ශ්ලේෂ්මලකය
ශ්ලේෂ්මලකයේ පිටතින්ම පිහිටන පටක ස්ථරයයි. සිනිඳු පේශි පටක වලින් සෑදුනු තුනී ස්ථරයකි.
ආහාර මාර්ගයේ අනෙකුත් පටක ස්ථර වලින් ස්වාධීනව ශ්ලේෂ්මලකය චලනය කර ආහාර හොඳින් අපිච්චදය සමඟ ගැටීමට සලස්වයි. එමගින් ආහාර ජීර්ණය සහ අවශෝෂණය කාර්යක්ෂම වේ. මෙයට සම්බන්ධව මයන්ටෙරික ස්නායු ප්‍රතානයක් ඇත.

නෛජය තලාව
ලිහිල් සම්බන්ධක පටකයකින් සෑදී ඇත. පේශි ශ්ලේෂ්මලකයට ඇතුලතින් පිහිටයි. ලිහිල් සම්බන්ධක පටකය තුල ගිලී ධමනි, ශිරා, ස්නායු, වසා වාහිනී ඇත. ඇතැම් විට ග්‍රන්ථි ද පිහිටයි. 
අපිච්චදය පේශි ශ්ලේෂ්මලකයට බැඳ තබා ගැනීම සඳහා වැදගත් වෙයි.

අපිච්චදය
නෛජය තලාවට ඇතුලතින් පිහිටන පටක ස්ථරයයි. මෙමගින් ආහාර මාර්ග කුහරය ආස්තරණය කරයි. මෙය සරල ස්ථම්භික අපිච්ඡදයකින් සෑදී ඇත.
ආරක්ෂාව, ශ්‍රාවය, අවශෝෂණය සහ සංවේදනය වැනි කෘත්‍යයන් ඉටු කරයි.
ග්‍රහ චලනය පිළිබඳ කෙප්ලර්ගේ නියම

ජොහැන්නස් කෙප්ලර් වෙත පරිහරණය සඳහා නොතිබුණු, වඩාත් නූතන ගණිතමය අංකන සහ සංකල්ප මෙම ලිපිය විසින් භාවිතා කෙරෙයි. වඩාත් ඓතිහාසික ප්‍රවේශයක් සඳහා, විශේෂයෙන්,  ඇස්ට්‍රොනොමියා නෝවා සහ එපීටොමේ ඇස්ට්‍රොනොමියේ කොපර්නිකානේ '' ලිපි බලන්න.

තාරකා විද්‍යාවේ,  ග්‍රහ චලනය පිළිබඳ කෙප්ලර්ගේ නියම යනු, සූර්යයා වටා ග්‍රහ ලෝක වල චලනය විස්තර කරන විද්‍යාත්මක නියම තුනකි.කෙප්ලර්ගේ නියම වර්තමානයේ සාම්ප්‍රදායික ලෙසින් සංඛ්‍යාත්මකව විස්තර කෙරෙනුයේ මෙලෙසිනි:

ග්‍රහ ලෝකයක කක්ෂය ඉලිප්සයක් වන අතර, සූර්යයා පිහිටන්නේ නාභි දෙකෙන් එකකය.
ග්‍රහ ලෝකයක් සහ සූර්යයා යා කරන රේඛා ඛණ්ඩයක් විසින්, සම කාල පරිච්ඡේද තුලදී  පිරිසරන්නේ සම වර්ගඵල ප්‍රමාණයන්ය.
ග්‍රහ ලෝකයක කක්ෂීය කාලාවර්තයෙහි වර්ගය,  එහි කක්ෂයෙහි අඩ-මහා අක්ෂයෙහි ඝනයට සමානුපාතික වෙයි.

බොහෝ ග්‍රහ ලෝක කක්ෂ ඉතා කිට්ටුවෙන් වෘත්ත වන අතර, ඒවා සත්‍ය වශයෙන්ම ඉලිප්ස බව නොපෙනෙයි. අඟහරු ග්‍රහ ලෝකයේ කක්ෂය පිළිබඳ ගණනයන් සිදු කිරීමේදී පළමුවෙන්ම කෙප්ලර්ට එහි ඉලිප්සාකාර හැඩය පිළිබඳ අවබෝධ වූ අතර, සූර්යයාගෙන් ඈතින් පිහිටි ඒවාද ඇතුළුව, අනෙකුත් ආකාශගත වස්තූන් සතුව පවා, ඉලිප්සාකාර කක්ෂ ඇති බව ඔහු අනුමානය කලේය. කෙප්ලර්ගේ කාර්යයන්, පෘථිවිය විසින් සූර්යයා වටා පරිභ්‍රමණය වූ බව  තරයේ ප්‍රකාශ කර සිටි  නිකොලස් කොපර්නිකස්ගේ  සූර්යකේන්ද්‍රීය වාදය පුළුල් ලෙසින් අනුගමනය කෙරිණි. ග්‍රහ ලෝකයන්ගේ වේගයන් විචල්‍ය වන බවද, ඒවා විසින් අපිචක්‍රයන් සහිත වෘත්තාකාර කක්ෂ ඔස්සේ නොව ඉලිප්සාකාර කක්ෂ ඔස්සේ චලනය වූ බවද පැහැදිලි කිරීමට ඒවා විසින් මං සැලසීය.

ආශ්‍රිත

තාරකා විද්‍යාව